Document ID: 31986D0473

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Σεπτεμβρίου 1986
σχετικά με τον πίνακα των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα
(86/473/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/99/ΕΟΚ του Συμβουλίου της 21 Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας στην Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 17 παράγραφος 1,
Εκτιμώντας:
ότι, κατ' εφαρμογή του άρθρου 17 παράγραφος 1 της οδηγίας 77/99/ΕΟΚ, πρέπει να καταρτιστούν οι πίνακες των εγκεκριμένων εγκαταστάσεων τρίτων χωρών για την εισαγωγή στην Κοινότητα προϊόντων με βάση το κρέας· ότι οι εγκαταστάσεις αυτές πρέπει να πληρούν τους όρους που αναφέρονται στο παράρτημα της εν λόγω οδηγίας·
ότι η Ουρουγουάη διαβίβασε κατάλογο των εγκαταστάσεων που έχουν την άδεια να εξάγουν στην Κοινότητα κονσέρβες βοείου κρέατος που έχει υποστεί πλήρη θερμική επεξεργασία και κατεψυγμένο, μαγειρεμένο βόειο κρέας που έχει υποστεί θερμική επεξεργασία σε θερμοκρασία, στο εσωτερικό του κρέατος, 80 °C·
ότι οι εγκαταστάσεις αυτές, που έχουν ελεγχθεί επιτόπου από κοινοτικά όργανα, παρέχουν επαρκείς υγειονομικές εγγυήσεις και ότι, συνεπώς, μπορούν να εγγραφούν σε ένα πρώτο κατάλογο -που καταρτίζεται σύμφωνα με το άρθρο 17 παράγραφο 1 της εν λόγω οδηγίας- εγκαταστάσεων από τις οποίες μπορεί να επιτρέπεται να εισάγονται προϊόντα με βάση το κρέας στην Κοινότητα·
ότι η παρούσα απόφαση βασίζεται στο παρόν καθεστώς του κοινοτικού διακανονισμού που εφαρμόζεται στις εισαγωγές προελεύσεως τρίτων χωρών· ότι πρέπει να επανεξεταστεί η απόφαση αυτή εφόσον ο εν λόγω διακανονισμός τροποποιήθηκε ή συμπληρώθηκε ·
ότι, εκτός τούτων, σύμφωνα με το άρθρο 17 παράγραφος 1 της οδηγίας 77/99/ΕΟΚ, οι διατάξεις που εφαρμόζονται εξάλλου από τα κράτη μέλη και αφορούν τις εισαγωγές προϊόντων με βάση το κρέας προέλευσης τρίτων χωρών δεν πρέπει να είναι ευνοϊκότερες από αυτές που διέπουν τις ενδοκοινοτικές συναλλαγές· ότι, για το σκοπό αυτό, πρέπει να υπενθυμισθεί ότι οι εισαγωγές προϊόντων με βάση το κρέας, που προέρχονται από εγκαταστάσεις που αναγράφονται στον κατάλογο που επισυνάπτεται στην παρούσα απόφαση, εξακολουθούν να υπόκεινται σε άλλες ρυθμίσεις στον κτηνιατρικό τομέα, κυρίως όσον αφορά τα υγειονομικά θέματα καθώς και την τήρηση των γενικών διατάξεων της συνθήκης·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη μπορούν να επιτρέπουν την εισαγωγή προϊόντων με βάση το κρέας από την Ουρουγουάη, μόνον αν προέρχονται από τις εγκαταστάσεις που αναφέρονται στο παράρτημα και σύμφωνα με το εν λόγω παράρτημα.
2. Τα προϊόντα με βάση το κρέας που αναφέρονται στην παράγραφο 1 πρέπει να παρασκευάζονται από νωπά κρέατα τα οποία προέρχονται από εγκεκριμένες εγκαταστάσεις, σύμφωνα με τις διατάξεις των οδηγιών του Συμβουλίου 64/433/ΕΟΚ (3) ή 72/462/ΕΟΚ (4)·
3. Οι εισαγωγές που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται σε άλλες διατάξεις του κτηνιατρικού τομέα, ιδίως σε θέματα του υγειονομικού ελέγχου.
Άρθρο 2
Η παρούσα απόφαση εφαρμόζεται από τις 15 Σεπτεμβρίου 1986.
Άρθρο 3
Η παρούσα απόφαση επανεξετάζεται και, ενδεχομένως, τροποποιείται πριν από τις 16 Απριλίου 1987.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 10 Σεπτεμβρίου 1986.

Labels: 17
0
3
6
18